EU yajitenga na Netanyahu na Trump kuhusu Jerusalem\nNetanyahu alikutana na Federica Mogherini mjini Brussels

Bi Federica Mogherini amesema mataifa wanachama wa umoja huo hawataitambua Jerusalem kabla ya mwafaka wa mwisho kati ya Israel na Wapalestina kutiwa saini.

Amesema EU imeungana kwa pamoja kusisitiza kwamba Jerusalem inafaa kuwa mji mkuu wa Israel na pia taifa la Wapalestina litakapoundwa.

Alikuwa akihutubu baada ya mkutano ambapo Bw Netanyahu alitoa wito kwa EU kuifuata Marekani katika kuitambua Jerusalem.

Hatua ya Rais wa Marekani kutambua Jerusalem kuwa mji mkuu wa Israel imeshutumiwa vikali na Wapalestina na pia jamii ya kimataifa.

Aidha, imeyakera sana mataifa ya Kiarabu na Kiislamu.

Maandamano yameshuhudiwa katika maeneo ya Wapalestina Ukanda wa Gaza na Ukingo wa Magharibi, na pia katika balozi na Marekani mataifa mbalimbali duniani.

Bi Mogherini, aliyekuwa akihutubu katika kikao na wanahabari Brussels, Ubelgiji akiwa pamoja na Netanyahu, alisema EU itaendelea kukubali "maafikiano ya kimataifa" kuhusu Jerusalem.

"Kuna umoja kamili EU kuhusu hili, kwamba suluhu pekee kwa mzozo wa Israel na Wapalestina ni kuwepo kwa mataifa mawili ambapo Jerusalem itakuwa kwa pamoja mji mkuu wa Israel na mji mkuu wa taifa la Wapalestina.

"EU na nchi wanachama wataendelea kuheshimu maafikiano ya kimataifa kuhusu Jerusalem hadi hadhi kamili ya mji huo mtakatifu iamuliwe, kupitia mazungumzo ya moja kwa moja kati ya wadau wote."

Lakini Bw Netanyahu alisema hatua ya Marekani ilikuwa tu ni "kutambua uhalisia".

Alikuwa amefika Brussels kwa mashauriano na mawaziri wa mambo ya nje wa EU - mara ya kwanza kwa waziri mkuu wa Israel kuzuru mji huo katika kipindi cha zaidi ya miaka 20.

Maandamano yameendelea Mashariki ya Kati kupinga hatua ya Trump, ikiwa ni pamoja na Dahia, ngome ya Hezbollah mjini Beirut.

Waandamanaji wakichoma bango la Trump katika Ukingo wa Magharibi

Akizungumza kutoka mafichoni, kiongozi wa Hezbollah Hassan Nasrallah alisema: "Trump alifikiria kwamba alipofanya tangazo lake … mataifa kote duniani nan chi za Kiarabu wamekimbia kumuunga...\n\ntl;dr:
Mkuu wa sera ya mambo ya nje wa Umoja wa Ulaya (EU) amepuuzilia mbali wito wa Waziri Mkuu wa Israel Benjamin Netanyahu kuutaka umoja huo uutambue mji wa Jerusalem kuwa mji mkuu wa Israel.